Hiinlased

**Hiinlased** (endanimetusel põhinevalt ka **hanid**; endanimetus hiina keeles traditsiooniliselt 漢, lihtsustatult 汉, *[[pinyin]]*'is *hàn*; 汉人 või 漢人 *hànrén*) on rahvas Ida-Aasias.

## Arv
Hiinlasi on umbes 1,3 miljardit (1995. aastal umbes 1,1 miljardit). Nad on maailma suurim rahvus.

Nad on Hiina Rahvavabariigi ja Taiwani põhirahvus. Hiina Rahvavabariigis moodustavad hiinlased umbes 91,6% rahvastikust, umbes 95% Taiwani rahvastikust ja umbes 70% Singapuri rahvastikust.

1995. aastal elas hiinlasi 20,4 miljonit Taiwanil ja 27 miljonit väljaspool Hiinat – peamiselt Kagu-Aasias, kuid ka näiteks USA-s, Kanadas ja Suurbritannias.

Peale hiinlaste on Hiinas veel 55 ja Taiwanis 16 ametlikult tunnustatud rahvust.

Venemaal elas 2010. aasta rahvaloenduse andmetel 28 943 hiinlast.

Eestis elas 2011. aasta rahvaloenduse andmetel 104 hiinlast, neist Tallinnas 59.

## Nimetus
Nimetus *Han* pärineb Hani jõe nimest. Hani dünastia rajaja Liu Bangi võim sai alguse seda jõge ümbritsevas piirkonnas. Hiinlased kujunesid välja Hani dünastia ajal (206 eKr – 220 pKr).

Hiinlased on oma nimetusena kasutanud ka teiste dünastiate nimesid. Näiteks kasutasid lõunahiinlased selleks Tangi dünastia nime. Kagu-Aasia hiinlased kasutavad seda seniajani. Lõuna-Hiina asustasid põhja poolt tulnud hiinlased alles Tangi dünastia ajal, põliselanikud tõrjuti välja või assimileeriti.

## Mitmekesisus
Hiinlastel on hulk subetnosi. Tänapäeva riik oma ühtsustamis- ja tsentraliseerimispüüdlustega nivelleerib seda erinevust, mis ilmneb näiteks hiina keelerühma eri keelte kasutamises ning piirkondade ja nende elanike nimedes, mis pärinevad Hani dünastia eelsest ajast, näiteks *Wu* (Wu dünastia järgi).

Subetnoste seas on
* hakka hiinlased Guangdongis, Fujianis, Taiwanis, Jiangxis, Sichuanis ja Hainanis;
* hoklo hiinlased Fujianis, Taiwanis, Guangdongis ja Hainanis;
* Fuzhou tanka hiinlased Guangdongis, Fujianis, Guangxis, Hainanis ja Zhejiangis;
* sjangi hiinlased;
* kantoni hiinlased.

Hiinlasi ühendab hani kiri, mis on kasutusel paljudes keeltes ja murretes, ning teadlikkus ühisest ajaloost ja pärandist.

## Ajalugu
Hiinlaste etnogeneesis on võtmeroll 2. aastatuhandel eKr Huang He keskjooksul elanud rahvastikul, kes pani aluse Hiina tsivilisatsioonile. Hiinlased kujunesid välja umbes ajavahemikus 2. sajandist eKr 2. sajandini pKr. Alates 14. sajandist on olnud sageli hiinlaste väljarändamist algselt asualalt.

Hiinas sai hiinlaste kultuur valitsevaks. Tänapäeval püüab keskvalitsus hiinlaste rolli suurendada näiteks suunatud sisserändega (hiinastamisega) Tiibetis ja Xinjiangis. Piirialadel on olnud ühtelugu proteste ja riiklikke repressioone. Teiselt poolt oli 17. sajandist kuni 20. sajandi alguseni riigis suur mõju mandžudel, kes on alati olnud väike vähemus, kuid hoidis Qingi dünastia ajal võimu enda käes.

## Hiinlased väljaspool Hiinat
Hiinlased on sajandite jooksul elama asunud paljudesse Kagu-Aasia maadesse ning moodustavad mõnel maal (eriti Malaisias (Malaisia hiinlased) ja Tais (Tai hiinlased)) väga suured vähemused. Singapuris on hiinlased koguni selges enamuses. Kambodžas langes suur osa hiina vähemusest punaste khmeeride ohvriks. Ka Vietnamis on hiinlasi taga kiusatud. Indoneesias leidis pärast Suharto võimuletulekut aset veresaun, milles hukkus hinnanguliselt 20 000 hiinlast.

## Kuulsaid hiinlasi

Guanyu-1.jpg|Guan Yu160–220
Liang Wudi.jpg|Xiao Yan464–549
LiBai.jpg|Li Bai701–762
Song Taizu.jpg|Zhao Kuangyin21. märts 927 –14. november 976
Yue fei.jpg|Yue Fei1103–1142
Zhu xi.jpg|Zhu Xi1130–1200
明太祖画像.jpg|Zhu Yuanzhang21. september 1328 –24. juuni 1398
明太宗.jpg|Zhu Di2. mai 1360 –12. august 1424
Kang-youwei2-large.jpg|Kang Youwei19. märts 1858 –31. märts 1927
Tansitong.jpg|Tan Sitong10. märts 1865 –28. september 1898
Sun Yat Sen portrait.jpg|Sun Yat-sen12. november 1866 –12. märts 1925
Cai Yuanpei 1.jpg|Cai Yuanpei11. jaanuar 1868 –5. märts 1940
Liang qichao.jpg|Liang Qichao23. veebruar 1873 –19. jaanuar 1929
Qiujin.jpg|Qiu Jin8. november 1875 –15. juuli 1907
LuXun1930.jpg|Lu Xun25. september 1881 –19. oktoober 1936
Chiang Kai-shek（蔣中正）.jpg|Chiang Kai Shek31. oktoober 1887 –5. aprill 1975
Guo Moruo.jpg|Guo Moruo16. november 1892 –12. juuni 1978
Soong Ching-ling 1931.jpg|Song Qingling27. jaanuar 1893 –29. mai 1981
Mao Zedong sitting.jpg|Mao Zedong26. detsember 1893 –9. september 1976
梅蘭芳.jpg|Mei Lanfang22. oktoober 1894 –8. august 1961
AnnaMayWong2.jpg|Anna May Wong3. jaanuar 1905 –2. veebruar 1961
Ma Ying-jeou (5948).JPG|Ma Ying-jeousnd 13. juulil 1950
Xi Jinping in 2016.jpg|Xi Jinpingsnd 15. juunil 1953


## Vaata ka
* Taiwani hiinlased
* *[[Hanfu]]*
* Hiina rahvad

## Viited

## Kirjandus
*Bo Wen, Hui Li, Daru Lu, Xiufeng Song, Feng Zhang, Yungang He, Feng Li, Yang Gao, Xianyun Mao, Liang Zhang, Ji Qian, Jingze Tan, Jianzhong Jin, Wei Huang, Ranjan Deka, Bing Su, Ranajit Chakraborty, Li Jin. Genetic evidence supports demic diffusion of Han culture. 
– *Nature*, 2004, 431, lk 302–305.

## Välislingid